text: медеу сапаұлы сәрсеке (02.01.1936 жылы туған, шығыс қазақстан облысы абай ауданы қайнар ауылы) жазушы. арғын тайпасы тарақты руынан шыққан. қазақ кен-металлургия институтын (қазіргі қазұту) бітірген (1958). 1958 1959 жылдары "жас алаш" газетінде әдеби қызметкер,бөлім меңгерушісі, 1959 1963 жылдары семей цемент зауытында мастер, аға диспетчер, өнертапқыштар бюросының бастығы, 1963 1965 жылдары "егеменді қазақстан" газетінің шығыс қазақстан облысындағы меншікті тілшісі, 1965 жылдан қазақстан жазушылар одағының семей облысаралық бөлімшесінде жауапты хатшы. "ғажайып сәуле" (1959), "көрінбестің көлеңкесі" (1960), "жетінші толқын" (1964), "от және атом" (1965) повестері жас жеткіншектерге арналған. өндіріс адамдары жайлы "жеті жылдықтың жігіттері" очерктер кітабы (1961), "қаз қайтқанда" (1968), "айшықты мезет" (1969) деректі повестері жарияланды. "сәтбаев", "ебіней бөкетов" (2005) атты деректі ғұмырнамаларын (1980, 1989), "шығыс хикаясы" пьесасын (1971), "жаңғырық" (1979), "көмбе" (1985) романдарын жазды. а.беляевтің "қос мекенді адам" романын қазақ тіліне аударған. "құрмет" орденімен (2001), "еңбектегі ерлігі үшін" медалімен (1970), қазақстан жоғары кеңесінің құрмет грамотасымен марапатталған.